Desetnīki (Nautrēnu pagasts)
Desetnīki, latv. arī Desetnieki, ir skrajciems Rēzeknes novada Nautrēnu pagasta dienvidrietumu daļā. Atrodas blakus Dekteru ciemam un 3,5 km attālumā no pagasta centra - Rogovkas. Desetniekos atrodas katoļu kapi, kuros apglabātas Nautrēnu pagastā un Latgalē ievērojamas personības, piemēram, Pēteris Jurciņš, Pēteris Miglinīks, Andrievs Jūrdžs un citi. Kapu uzkalniņā ir koka krucifikss, kas ievērojams ar tā kokgriezumiem.